هلمند ‏افغانی سرې میاشتې د خپل روغتیایی اساسی کلینیک او ګرځنده روغتیایی ټیمونو له لارې د هلمند ولایت په بېلابېلو سیمو کې د تېرو ۳۰ ورځو په لړ کې په ټوله کې ۱۶۹۴۶ تنه وګړو ته روغتیایی خدمات وړاندې کړی. په یاده موده کې ۸۰۵۰ تنو ته له معاینې وروسته په وړیا توګه درمل ‏ورکړل شوی،د ۲۵۳ ټپیانو پانسمان شوی، ۱۸۲۸ ښځو او ماشومانو ته بېلابېل واکسینونه تطبیق شوی، ۵۲۲۹ تنو ته روغتیایی مشورې او ۱۰۱۹ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۱۶۴ خوار ځواکو ماشومانو ته ‏د ځانګړو خوراکی توکو د ورکړې ترڅنګ ۴۰۳ میندو ته د کورنۍ د تنظیم په اړه عامه پوهاوی ورکړل شوی. فاریاب ‏نن شنبه د شعبان د میاشتې پر ۱۳مه د افغانی سرې میاشتې له لوری په فاریاب ولایت کې ۲۵ تنو رضاکارانو ته د ظرفیت لوړونې په موخه درې ورځنی روزنیز ورکشاپ دایر شو. هرات ‏نن شنبه د شعبان د میاشتې پر ۱۳مه د افغانی سرې میاشتې له لوری د هرات ولایت د زنده جان ولسوالۍ اړوند په ۶ کلیو کې له ۱۳۷ زلزله ځپلو کورنیو سره په ټولیزه توګه ۱۰۲۷۵۰۰ افغانۍ نغدی مرسته وشوه، چې هرې کورنۍ ته ۷۵۰۰ افغانۍ ورکړل شوې. لغمان ‏د افغانی سرې میاشتې له لوری د لغمان ولایت اړوند په ښوونیز مرکز کې نن شنبه د شعبان د میاشتې پر ۱۳مه د سیرت النبی صلی الله علیه وسلم په سیالۍ کې ۱۷ تنو ممتازو زده کوونکو ته د ستاینلیکونو او د ډالیو د ورکړې په موخه غونډه ترسره شوه.